Direcția Generală Păduri și Strategii în Silvicultură

Serviciul Monitorizare Informatică a Trasabilității Materialului Lemnos în Silvicultură

Nr. DGPSS/ 114918/ 15.09.2022

APROB

MANAGER DE PROIECT

Adrian ANTONESCU

**CAIET DE SARCINI**

**Privind achiziția publică pentru servicii de consultanță, în vederea elaborării specificațiilor tehnice necesare implementării unui sistem național de monitorizare prin intermediul imaginilor satelitare, obligație stabilită prin Programul Național de Redresare și Reziliență, Componenta 7- Digitalizare, digitalizarea în domeniul mediului**

**1. AUTORITATEA CONTRACTANTĂ**

Ministerul Mediului, Apelor și Pădurilor, MMAP cu sediul în: Bucureşti, Bulevardul Libertăţii, nr. 12, Sector 5, telefon: 021/3160215, fax: 0213194609, reprezentă de domnul BARNA TÁNCZOS, având funcția de MINISTRU, denumit în continuare „Autoritatea contractantă”.

**2. OBIECTUL CONTRACTULUI**

Obiectul contractului: Servicii de consultanță tehnică, în vederea elaborării specificațiilor tehnice necesare implementării unui sistem național de monitorizare prin **intermediul imaginilor satelitare**, obligație stabilită prin Programul Național de Redresare și Reziliență, Componenta 7- Digitalizare, digitalizarea în domeniul mediului.

**3. JUSTIFICAREA NECESITĂŢII ACESTEI ACHIZIŢII**

Potrivit Componentei C7 – Transformare Digitală – Digitalizarea în domeniul mediului - sprijin financiar nerambursabil, din Programul Național de Redresare și Reziliență, Ministerul Mediului, Apelor și Pădurilor are obligația implementării unor servicii informatice integrate de supraveghere, control, monitorizare a fondului ferestier, utilizarea de soluții digitale pentru păduri și monitorizarea transportului de masă lemnoasă, proiect denumit *Capacitatea sporită de supraveghere, control și monitorizare a pădurilor prin intermediul unui sistem informatic integrat*. Toate aceste noi dezvoltări se vor integra cu sistemul informatic SUMAL 2.0 (sistemul informatic integrat de urmărire a materialelor lemnoase).

**Obiectivul general al proiectului/Scopul proiectului**

- Achiziția unei aplicații informatice care să permită identificarea automată a modificărilor în coronamentul vegetației forestiere și generarea automată a alertelor;

- Achiziția de imagini satelitare (cu diverse rezoluții), cu frecvență lunară, pentru o suprafață de aproximativ 70.000 km2, care se suprapune peste vegetația forestieră de pe teritoriul național, care să permită obținerea analizei comparative în aplicația informatică și generarea de alerte aferente zonelor în care există diferențe în coronamentul vegetației forestiere.

- Achiziția unor servicii aferente elaborării unui Portal WebGIS care să primească în mod automat alertele satelitare, de la aplicația informatică și să permită suprapunerea automată cu amplasamentul inventarelor transmise/ Actelor de Punere în Valoare din SUMAL 2.0 sau cu alte straturi GIS deținute de către autoritate;

- Achiziția unei aplicații de mobil Android care să primească informații/alerte transmise de portalul WEB\_GIS sus menționat, în vederea verificării în teren. Rezultatele verificărilor se vor transmite înapoi catre WEB\_GIS. Aplicația pentru mobil trebuie să fie accesibilă atat in zona cu acces la date mobile cât și în zone fără date mobile.

Scopul serviciilor: aceste servicii au ca scop generarea de alerte satelitare care să indice în timp util dispariția vegetației forestiere de pe teritoriul național și care să permită o verificare rapidă în teren a acestor alerte.

4. **LIVRABILE**

**- Raport privind specificațiile tehnice ale aplicației informatice de comparare a imaginilor satelitare și de generare a alertelor, inclusiv estimarea costurilor;**

**- Raport privind specificațiile tehnice referitoare la imagini satelitare ( frecvență, grad de acoperire cu nori, rezoluție), inclusiv estimarea costurilor;**

**- Raport privind specificațiile tehnice referitoare la înființarea și operarea unui portal WEB\_GIS (hardware și software), interconectarea cu aplicația de comparare a imaginilor cu SUMAL 2.0 și cu aplicația mobilă android de verificare în teren a alertelor, inclusiv estimarea costurilor;**

**- Raport privind specificațiile tehnice referitoare la aplicația mobilă android de verificare a alertelor în teren, inclusiv estimarea costurilor;**

**Personalul minim al ofertantului, participant la activitate:** Manager de proiect, Analist, Arhitect de sistem si Expert Monitorizare.

Se vor prezenta documente relevante (CV experți, copii diplome/certificari, recomandări, etc.), care să ateste clar și fără echivoc indeplinirea tuturor cerintelor solicitate.

**5. ATRIBUȚIILE ȘI RESPONSABILITĂȚILE PĂRȚILOR**

**Prestatorul de servicii este pe deplin responsabil pentru:**

1. asigurarea planificării resurselor în raport cu graficul estimat pentru derularea contractului și prezentat în oferta tehnică;
2. desfășurarea simultană a activităților pentru realizarea, prezentarea și predarea simultană a livrabilelor conform Planului de lucru pentru activitățile solicitate.
3. îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a Contractului, astfel încât să se asigure îndeplinirea obiectivelor stabilite, inclusiv prin furnizarea, prin intermediul Planului de management al calității a asigurării că activitățile și rezultatele sunt realizate la parametrii calitativi solicitați;
4. colectarea și analiza tuturor informațiilor/datelor necesare pentru obținerea rezultatelor prevăzute în Caietul de sarcini cât și în oferta tehnică;
5. asigurarea gradului de flexibilitate solicitat de Autoritatea Contractantă în prestarea serviciilor în funcție de necesitățile obiective ale Autorității Contractante, la orice moment în derularea contractului;
6. prestarea serviciilor în conformitate cu cerințele Caietului de Sarcini și a Ofertei tehnice;
7. prezentarea rezultatelor în formatul/formatele care să respecte cerințele Autorității Contractante;
8. colaborarea cu personalul Autorității Contractante, alocat pentru serviciile desfășurate conform contractului.
9. consultarea autorității contractante cu privire la orice aspect/problemă care apare în procesul de implementare. Numai după aprobarea acestuia, poate face demersurile necesare finalizării activităților.
10. informarea de urgenţă a Autorității Contractante despre orice eveniment sau circumstanţe ce pot împiedica îndeplinirea la timp şi cu eficienţă a obiectului achiziţiei.
11. asigurarea personalului calificat corespunzător pentru a duce la bun sfârşit sarcinile cerute în documentaţia de atribuire.

Autoritatea Contractantă este responsabilă pentru:

1. desemnarea echipei implicate și responsabile de interacțiunea cu Prestatorul de servicii al serviciilor solicitate în prezentul Caiet de Sarcini;
2. asigurarea tuturor resurselor care sunt în sarcina sa pentru buna derulare a Contractului;
3. punerea la dispoziție a informațiilor de care dispune pentru obținerea rezultatelor așteptate în limita competențelor pe care le deține și în concordanță cu legislația națională în domeniul accesului la informații.

**6. REZULTATE AȘTEPTATE CE VOR FI RECEPȚIONATE**

Rezultatele așteptate sunt rapoartele cu privire la:

**- Raport privind specificațiile tehnice ale aplicației informatice de comparare a imaginilor satelitare și de generare a alertelor, inclusiv estimarea costurilor;**

**- Raport privind specificațiile tehnice referitoare la imagini satelitare (frecvența, grad de acoperire cu nori, rezoluție), inclusiv estimarea costurilor;**

**- Raport privind specificațiile tehnice referitoare la înființarea și operarea unui portal WEB\_GIS (hardware și software), inclusiv interconectarea cu aplicația de comparare a imaginilor, SUMAL 2.0 și cu aplicația mobilă android de verificare în teren a alertelor, inclusiv estimarea costurilor;**

**- Raport privind specificațiile tehnice referitoare la aplicația mobilă android de verificare a alertelor în teren, inclusiv estimarea costurilor;**

**7. IPOTEZE ȘI RISCURI**

Prin depunerea ofertei, Prestatorul de servicii acceptă în totalitate și fără restricții condițiile care guvernează procedura de atribuire ca bază unică de desfășurare a procedurii, orice rezerve incluse în ofertă pot duce la respingerea ofertei.

Riscul transmiterii ofertelor, inclusiv Forța majoră, sunt suportate de către Prestatorul de servicii.

**7.1** **Ipoteze care stau la baza contractului**

Principalele ipoteze sunt:

* buna cooperare între Prestatorul de servicii și autoritatea contractantă, în special între persoanele desemnate în derularea contractului;
* Prestatorul de servicii va furniza servicii la un înalt nivel de calitate, cel puțin egal cu cel solicitat în prezentul caietul de sarcini.

**7.2.Riscuri**

Riscurile care vor fi luate în considerare pe durata implementării serviciilor sunt:

* deficiențe de comunicare la nivel instituțional pentru implementarea contractului;
* schimbări în sistemul instituțional și/sau legislativ care să afecteze implementarea acestui contract;
* schimbarea graficului de implementare a proiectului ca urmare a unor evenimente neprevăzute;
* întârzieri pe parcursul derulării procedurii de atribuire din cauza eventualelor contestații și aprobărilor necesare pentru documente, care pot afecta demararea în timp a serviciilor;
* datele și informațiile necesare desfășurării serviciilor prevăzute în Caietul de Sarcini nu sunt suficiente pentru îndeplinirea cerințelor solicitate;
* serviciile furnizate să nu coincidă cu cele ofertate și contractate;

**8. ABORDARE ȘI METODOLOGIE ÎN CADRUL CONTRACTULUI**

Operatorul economic va prezenta în oferta tehnică următoarele elemente obligatorii :

- Metodologia de prestare a serviciilor;

- Graficul de prestare a serviciilor.

**8.1. Metodologia de prestare a serviciilor constituie acea parte a propunerii tehnice care prezintă strategia operatorului economic pentru prestarea serviciilor solicitate prin prezentul Caiet de Sarcini și documentația de atribuire.**

Metodologia propusă trebuie să conțină minim următoarele informații:

- Descrierea de ansamblu a abordării propuse de Prestatorul de servicii pentru executarea serviciilor;

- Descrierea detaliată a modului de implementare a fiecărei activități prezentate în caietul de sarcini și a propunerii făcute de către Prestatorul de servicii pentru executarea serviciilor solicitate, modul de colectare, analiză și prelucrare a datelor, cu indicarea etapelor/stadiilor, a rezultatelor așteptate, a impactului așteptat a fiecărei activități;

- Prezentarea interacțiunilor și legăturilor dintre componente astfel încât să se demonstreze înțelegerea contractului, coerența în implementare și eficientizarea resurselor utilizate în contract;

- În cazul în care oferta este depusă de o asociere, o descriere a implicării fiecărui asociat în prestarea serviciilor solicitate, a modului de colaborare între asociați în vederea executării contractului, inclusiv prin delimitarea sarcinilor și responsabilităților individuale în prestarea serviciilor;

- Analiza riscurilor și oportunităților care sunt aplicabile acestui contract, în care se va prezenta strategia de diminuare a riscurilor pe care Prestatorul de servicii o are în vedere.

**8.2. Planificarea activităților și a graficului de implementare a acestora (cerințe minimale**)

Graficul de prestare a serviciilor constituie acea parte a propunerii tehnice care prezintă calendarul propus de către Prestatorul de servicii pentru prestarea serviciilor solicitate prin caietul de sarcini și documentația de atribuire.

Graficul va include un calendar cât mai detaliat al activităților ce vor fi derulate în cadrul contractului, conform metodologiei de prestare a serviciilor, cu indicarea etapelor/stadiilor. Calendarul propus trebuie să se încadreze în termenele indicate în caietul de sarcini și documentația de atribuire, cu respectarea termenelor stabilite.

Calendarul propus trebuie să se încadreze în termenele indicate în caietul de sarcini și documentația de atribuire.

**9. PLAN DE LUCRU PENTRU ACTIVITĂȚILE/SERVICIILE SOLICITATE**

9.1 Plan de lucru pentru activitățile solicitate

|  |  |  |
| --- | --- | --- |
| **Activitate/**  **Perioada de desfășurare** | **Livrabil** | **Termenul de transmitere a raportului** |
| ***Activitatea I.***  **Privind achiziția publică pentru servicii de consultanță, în vederea elaborării specificațiilor tehnice necesare implementării unui sistem național de monitorizare prin intermediul imaginilor satelitare, obligație stabilită prin Programul Național de Redresare și Reziliență, Componenta 7- Digitalizare, digitalizarea în domeniul mediului.** | **Livrabilul I:**  **- Raport privind specificațiile tehnice ale aplicației informatice de comparare a imaginilor satelitare și de generare a alertelor, inclusiv estimarea costurilor;** | 10 zile de la semnarea contractului |
| **Livrabilul II:**  **- Raport privind specificațiile tehnice referitoare la imagini satelitare (frecvență, grad de acoperire cu nori, rezoluție), inclusiv estimarea costurilor;** | 10 zile de la semnarea contractului |
| **Livrabilul III:**  **- Raport privind specificațiile tehnice referitoare la înființarea și operarea unui portal WEB\_GIS (hardware și software), inclusiv interconectarea cu aplicația de comparare a imaginilor, SUMAL 2.0 și cu aplicația mobilă android de verificare în teren a alertelor, inclusiv estimarea costurilor;** | 10 zile de la semnarea contractului |
| **Livrabilul IV:**  **- Raport privind specificațiile tehnice referitoare la aplicația mobilă android de verificare a alertelor în teren, inclusiv estimarea costurilor;** | 10 zile de la semnarea contractului |

**10. RESURSELE NECESARE/EXPERTIZA NECESARĂ PENTRU REALIZAREA ACTIVITĂȚILOR PREVĂZUTE ÎN CAIETUL DE SARCINI ȘI OBȚINEREA REZULTATELOR**

Pentru îndeplinirea activităților menționate în prezentul Caiet de sarcini, care să conducă la realizarea în termenele stabilite și la calitatea serviciilor solicitate, Autoritatea contractantă consideră necesare următoarele cerințe minime de calificare și selecție, respectiv:

* **Prestatorul de servicii** trebuie să facă dovada faptului că este persoana juridică care are în obiectul principal de activitate cel puțin activități de consultanță în tehnologia informației, aferente codului CAEN 6202**.**

**Condițiile minime pe care trebuie să le îndeplinească expertul/experții**

1. **Manager de proiect – 1 persoana**

**Cerinte minime si obligatorii:**

* Studii superioare finalizate cu diploma de licenta sau echivalent;
* Experienta generala: minim 5 ani experienta generala;
* Experienta specifica demonstrata prin participarea in cel putin un proiect/contract, pe o pozitie similara la nivelul caruia sa fi desfasurat activitati similare cu responsabilitatile din acest contract;
* Detinerea de cunostinte in domeniul managementului de proiecte dovedite prin prezentarea unei diplome/certificari recunoscute la nivel national/international.

1. Analist – 1 persoana

Cerinte minime si obligatorii:

* Studii superioare finalizate cu diploma de licenta sau echivalent;
* Experienta generala: minim 5 ani experienta generala;
* Experienta specifica demonstrata prin participarea in cel putin un proiect/contract, pe o pozitie similara;
* Minim un curs de specializare absolvit sau o certificare in domeniul analizei de business.

1. Arhitect de sistem – 1 persoana

Cerinte minime si obligatorii:

* Studii superioare finalizate cu diploma de licenta sau echivalent;
* Experienta generala: minim 5 ani experienta generala;
* Experienta specifica demonstrata prin participarea in cel putin un proiect/contract, pe o pozitie similara;
* Detinerea de cunostinte dovedite prin prezentarea unei diplome/certificari recunoscute la nivel national/international in domeniul arhitecturii de sisteme enterprise;
* Detinerea de cunostinte dovedite prin prezentarea unei diplome/certificari recunoscute la nivel national/international privind managementul serviciilor IT si alinierea acestora cu nevoile de business;
* Detinerea de cunostinte dovedite prin prezentarea unei diplome/certificari recunoscute la nivel national/international privind framework-ul de business care adreseaza guvernanta si managementul IT;
* Detinerea de cunostinte dovedite prin prezentarea unei diplome/certificari recunoscute la nivel national/international in domeniul securitatii sistemelor IT.

1. Expert monitorizare – 1 persoana

Cerinte minime si obligatorii:

* Studii superioare finalizate cu diploma de licenta sau echivalent;
* Experienta generala: minim 5 ani experienta generala;
* Experienta specifica demonstrata prin participarea in cel putin un proiect/contract, pe o pozitie similara;

*Notă exemplificativă:*

Documentele suport relevante care atestă experiența generală solicitată sunt:

* descrierea sumară a proiectelor similare care să cuprindă elementele esențiale și beneficiarul: management, dezvoltare și raportare;

**11. MANAGEMENTUL/GESTIONAREA CONTRACTULUI ȘI ACTIVITĂȚI DE RAPORTARE ÎN CADRUL CONTRACTULUI**

**11.1. Gestionarea relației dintre Prestatorul de servicii și Autoritatea Contractantă**

Prestatorul de servicii va presta serviciile descrise în prezentul caiet de sarcini, asigurând un standard de calitate ridicat și va gestiona toate aspectele administrative și de organizare în vederea realizării serviciilor descrise în prezentul caiet de sarcini.

Instrumentele utilizate pentru gestionarea relației dintre Autoritatea Contractantă și Prestatorul de servicii pe durata Contractului:

*A. Tipul, frecvența și scopul întâlnirilor în cadrul Contractului și cine trebuie să organizeze aceste întâlniri.*

a. Începerea activității în cadrul Contractului va fi formalizată prin organizarea unei întâlniri de demarare a activităților în Contract, pentru obținerea asigurării că Autoritatea Contractantă și Prestatorul de servicii au aceeași perspectivă asupra activităților și rezultatelor din Contract;

b. Ori de cate ori este necesar de către Autoritatea Contractantă sau Prestatorul de servicii în vederea atingerii scopului urmărit;

**Responsabil de organizarea întâlnirii – autoritatea contractantă.**

Organizarea întâlnirilor de lucru, de monitorizare a progresului activităților și de analiză a rezultatelor intermediare, corespunzătoare fiecărei etape din contract/pachet de activități sau activitate din contract, ori de câte ori este nevoie.

Responsabil de organizarea întâlnirilor: Autoritatea Contractantă/Prestatorul de servicii.

Prestatorul de servicii are obligația să colecteze și să includă corecțiile solicitate de autoritatea contractantă și să întocmească varianta finală a livrabilelor, respectiv rapoartele cu specificațiile tehnice.

**11.2. Rapoartele/documentele solicitate de la Prestatorul de servicii**

Rapoartele, care rezultă din activitățile realizate în cadrul Contractului:

a. Modalitatea de elaborare și prezentare a rapoartelor/documentelor în format editabil (.docx);

b. Modalitatea de transmitere a rapoartelor – pe suport electronic (în format .docx și .pdf) și pe suport hârtie;

c. Termenele de prezentare/transmitere a rapoartelor/documentelor conform Planului de lucru pentru activitățile solicitate prevăzut la art. 9.1;

d. Numărul de exemplare – 2 exemplare;

e. Limba în care se întocmesc rapoartele/documentele: română.

**11.3. Acceptarea rezultatelor în cadrul Contractului**

a. furnizarea rapoartelor de către Prestatorul de servicii.

Autoritatea contractantă va prelua documentele de la Prestatorul de servicii în baza unui Proces Verbal de predare-primire.

Recepţia cantitativă şi calitativă se va face de către comisia de recepţie a Autorității Contractante şi se va finaliza printr-un Proces verbal de recepţie cantitativă şi calitativă.

b. Acceptarea rezultatelor/livrabilelor obținute din derularea Contractului.

Rezultatele livrabilelor obținute din derularea Contractului se vor preda conform Planului de lucru pentru activitățile solicitate prevăzut la punctul 9.1 din prezentul Caiet de sarcini.

**11.4 Plata livrabilelor**

Plata livrabilelor se face după recepția cantitativă și calitativă a Activității I - Privind achiziția publică pentru servicii de consultanță, în vederea elaborării specificațiilor tehnice necesare implementării unui sistem național de monitorizare prin intermediul imaginilor satelitare, obligație stabilită prin Programul Național de Redresare și Reziliență, Componenta 7- Digitalizare, digitalizarea în domeniul mediului.

**12. VALOAREA ESTIMATĂ A CONTRACTULUI**

12.1 Valoarea estimată pentru realizarea serviciilor de consultanță tehnică, în vederea elaborării specificațiilor tehnice IT necesare implementării unui sistem național de monitorizare - Privind achiziția publică pentru servicii de consultanță, în vederea elaborării specificațiilor tehnice necesare implementării unui sistem național de monitorizare prin intermediul imaginilor satelitare, obligație stabilită prin Programul Național de Redresare și Reziliență, Componenta 7- Digitalizare, digitalizarea în domeniul mediului.

|  |  |  |
| --- | --- | --- |
| Fondurile alocate pentru satisfacerea necesității | **113.500 lei, fără TVA** | Din bugetul Programulul Național de Redresare și Reziliență |

12.2 Ofertantul va prezenta în cadrul Ofertei tehnice un deviz estimativ care să prezinte:

* analiza tehnică în vederea atingerii obiectivelor contractului de achiziție publică;
* livrabilele rezultate și termenele de predare a acestora;
* costurile pentru fiecare livrabil în parte;

Propunerea financiară se va detalia și va include toate cheltuielile aferente activităților prestate.

Autoritatea contractantă va asigura suportul tehnic și spațiile necesare organizării dezbaterilor publice.

Documentele privind rapoartele vor fi elaborate şi prezentate pe hârtie în câte două exemplare originale şi în format electronic.

Derularea activităților pentru fiecare etapă vor fi prezentate sub formă de grafic Gantt.

1. **CRITERIUL DE ATRIBUIRE**

În vederea atribuirii contractului având ca obiect prestarea ***serviciilor de consultanță***, a fost ales criteriul de atribuire ***"******cel mai bun raport calitate-preț",*** art. 187 alin. (3) litera c) din legea nr. 98/2016 privind achizițiile publice, cu modificările și completările ulterioare.

**13.1 Justificare privind criteriul ales:**

Luând în considerare obiectul achiziției, precum și importanța atingerii obiectivului global al contractului, autoritatea contractantă urmărește ca prin prezenta procedură de atribuire să achiziționeze servicii de consultanță în vederea realizării procedurii de evaluare de mediu la cel mai bun raport calitate-preț.

**13.2 Metodologia de evaluare a ofertelor**

1. **PUNCTAJ**

* **PUNCTAJ TOTAL 100 puncte**
  + Punctaj Oferta financiară 40 puncte
  + Punctaj Oferta tehnică 60 puncte

1. **Punctaj ofertă financiară se acordă astfel:**
   1. pentru cel mai scăzut dintre preţurile ofertelor se acordă 40 de puncte;
   2. pentru alt preţ decât cel prevăzut la lit.a) se acordă punctajul astfel:

*P(financiar n) = preţ minim/preţ(n) x 40*

***Preţurile care se compară în vederea acordării punctajului ofertă financiară sunt preţurile ofertate pentru prestarea integrală a serviciilor.***

1. **Punctaj ofertă tehnică se acordă astfel:**

Punctajul tehnic se calculează conform algoritmului de mai jos:

P (tehnic) = P1 + P2

60 puncte = 30 puncte + 30 puncte

La evaluare se va acorda punctaj doar pentru una din aceste situații (cea mai bună).

**P1 reprezintă punctajul pentru factorul de evaluare: Experiență similară în** elaborarea de specificații funcționale și tehnice necesare implementării unui sistem de monitorizare **(30 puncte), astfel:**

1. Pentru experienţa constând în realizarea a minimum 7 **proiecte similare** a firmei contractante, **se acordă un punctaj de** **30 puncte**;
2. Pentru experienţa constând în realizarea **a minimum 5, maximum 6 proiecte similare** a firmei contractante, **se acordă un punctaj de 20 puncte**;
3. Pentru experienţa constând în realizarea **a minimum 2, maximum 4 proiecte similare** a firmei contractante, **se acordă un punctaj de** **10 puncte**;

**P2 reprezintă punctajul pentru factorul de evaluare: Experiența similară a experților cheie implicați (30 puncte = 3 experți \* 10 puncte)**

1. **P2.1. – Analist**

* **pentru experienţa constând în participarea in minimum 7 proiecte proiecte similare, se acorda un punctaj de 10 puncte**
* **pentru experienţa constând în participarea in minimum 3, maximum 6 proiecte similare, se acorda un punctaj de 5 puncte**

1. **P2.2. – Arhitect de sistem**

* **pentru experienţa constând în participarea in minimum 7 proiecte proiecte similare, se acorda un punctaj de 10 puncte**
* **pentru experienţa constând în participarea in minimum 3, maximum 6 proiecte similare, se acorda un punctaj de 5 puncte**

1. **P2.3 – Expert monitorizare**

* **pentru experienţa constând în participarea in minimum 7 proiecte proiecte similare, se acorda un punctaj de 10 puncte**
* **pentru experienţa constând în participarea in minimum 3, maximum 6 proiecte similare, se acorda un punctaj de 5 puncte**

1. **CONDIȚII DE PLATĂ**

Facturile pentru serviciile prestate vor fi emise de către Prestatorul de servicii, numai după semnarea proceselor–verbale de recepție.

**Elaborat:**

Marius TOPALĂ

Ionuț Laurențiu BESNEA

Marius CRISTEA

Alexandru ARĂBOAEI

Adrian ILIE

Laurentiu HERARU